Rolls-Royce AE 2100P

Rolls-Royce AE 2100 adalah sebuah turbin bebaling (turboprop) yang dibangunkan oleh Allison Engine Company, kini merupakan sebahagian daripada Rolls-Royce North America. Enjin ini asalnya dikenali sebagai GMA 2100, semasa Allison masih merupakan sebuah divisyen di bawah General Motors.

Pembangunan 
Pada 11 Julai, 1989, Saab-Scania A.B. telah memilih GMA 2100 untuk dipasang pada pesawat Saab 2000 baharunya yang mempunyai kapasiti sebanyak 50 orang dalam satu perjanjian bernilai ASD$500 juta. Pada bulan Julai 1990, Industri Pesawat Terbang Nusantara (IPTN) dari Indonesia juga telah memilih GMA 2100 untuk dipasang pada pesawat N-250 berenjin kembar buatannya. Ujian penerbangan dengan sepasang bebaling Dowty R373  pada sebuah pesawat ujian Lockheed P-3 Orion bermula pada 23 Ogos 1990 dan selesai selepas 50 jam ujian penerbangan dan darat.

GMA 2100D3 kemudian dipilih sebagai enjin untuk pesawat Lockheed Martin C-130J Super Hercules. Ia membuat ujian penerbangan sulung pada 19 Mac 1994, yang mana dilakukan oleh Marshall Aerospace pada sebuah pesawat ujian Lockheed C-130K Hercules yang disewa daripada Tentera Udara Diraja. Ujian ini selesai pada bulan Jun 1994 selepas 47 jam penerbangan.

Enjin versi C kemudian dipasang pada prototaip pesawat N-250 yang membuat penerbangan sulung pada 10 Ogos 1995, tetapi kemudian program pesawat N-250 ditangguhkan pada akhir tahun 1990an di sebabkan krisis kewangan Asia.

Pada bulan Jun 1997, AE 2100 telah dipilih oleh Lockheed Martin dan Alenia untuk dipasang pada pesawat pengangkut taktikal C-27J Spartan. Pada Oktober 2015, Alenia telah mengumumkan rancangan untuk untuk menggunakan sebuah versi AE 2100  yang telah dipertingkatkan sebagai enjin rujukan menjelang tahun 2017.

Spesifikasi (AE 2100D3)

Lihat juga

Rujukan

Bibliografi

Pautan luar 

 AE 2100 product page at rolls-royce.com
 Rolls-royce.com
 Lockheed Martin C-130J specification booklet

Enjin bebaling 1990an
Enjin turbin gas buatan Rolls-Royce